b'\n_START_ARTICLE_\nSn\xc3\xb8kanon\n_START_PARAGRAPH_\nEn sn\xc3\xb8kanon er en maskin som brukes til \xc3\xa5 lage \xc2\xabkunstig\xc2\xbb sn\xc3\xb8. Kunstig sn\xc3\xb8 er egentlig feil uttrykk, et mer presist uttrykk er menneskelaget sn\xc3\xb8. Teknikken baserer seg p\xc3\xa5 sm\xc3\xa5 vannpartikler og trykkluft som forst\xc3\xb8ver vannet som s\xc3\xa5 fryser og blir til sn\xc3\xb8partikler. Sn\xc3\xb8kanoner brukes ofte i skibakker for \xc3\xa5 forlenge skisesongen. Sn\xc3\xb8en som produseres skiller seg fra naturlig sn\xc3\xb8 ved at det ikke formes krystaller, men heller sm\xc3\xa5 ispartikler._NEWLINE_Partiklene som en sn\xc3\xb8kanon produserer er ikke runde og fine som vanlig sn\xc3\xb8, men det er 2-3 spisse ispinner satt sammen. Dette skyldes at den sn\xc3\xb8en som kommer fra himmelen har lengre tid p\xc3\xa5 seg til \xc3\xa5 samle flere vannmolekyler, enn den sn\xc3\xb8en som kommer fra sn\xc3\xb8kanonene.'